《玉芝宫对雪呈诸同官学士》
清代·刘正宗

苍茫雪色澹遥空，隐几长吟兴未穷。别殿不闻来翠辇，六花犹自舞东风。

依依苑柳添丝软，寂寂炉灰近酒红。珥笔几人歌瑞霭，调高属和愧衰翁。

作者简介：（?—约1661）明末清初山东安丘人，字可宗。明崇祯元年进士，授编修。入清，被荐为国史院编修，官至吏部尚书、文华殿大学士。坐事被劾论死，以衰老得免，旋病卒。